ПРОГРАМ ЈАВНЕ РАСПРАВЕ

О НАЦРТУ ОДЛУКЕ О УТВРЂИВАЊУ НАКНАДЕ ЗА КОРИШЋЕЊЕ ЈАВНИХ ПОВРШИНА

1. У поступку припреме Одлуке о утврђивању накнаде за коришћење јавних површина, Градско веће града Прокупља спроводи јавну расправу о Нацрту Одлуке о утврђивању накнаде за коришћење јавних површина (у даљем тексту: Нацрт одлуке).

2. Нацрт Одлуке је саставни део овог Програма.

Јавна расправа о Нацрту одлуке спровешће се 16.12.2024. године у 12 часова у свечаној сали града Прокупља.

3. Програм јавне расправе о Нацрту одлуке, са Нацртом одлуке објављује се на интернет страници Града Прокупља www.prokuplje.org.rs и огласној табли града Прокупља.

4. Предлози, сугестије и мишљења грађана и осталих учесника у јавној расправи могу се, доставити путем електронске поште на адресу [lokalnaporeskapk@gmail.com](mailto:lokalnaporeskapk@gmail.com) до 16.12.2024.године до 10 часова.

5. Јавни позив за учешће у јавној расправи упутиће се грађанима, удружењима, стручној и осталој јавности и исти ће се објавити на интернет страници града Прокупља www.prokuplje.org.rs.

6. По окончању јавне расправе Одељење за локалну пореску администрацију градске управе града Прокупља ће анализирати све предлоге и сугестије учесника у јавној расправи и на основу тога сачинити Извештај о спроведеној јавној расправи, који ће се објавити на интернет презентацији града Прокупља.

Број: 06- 116 /2024-02

У Прокупљу, дана: 10 .12.2024.године

ГРАДСКО ВЕЋЕ ГРАДА ПРОКУПЉА

ПРЕДСЕДНИК

ГРАДСКОГ ВЕЋА

Мирослав Антовић